Eiropas Parlamenta rezolūcija par programmas "Galileo" īpašuma novērtēšanu



Oficiālais Vēstnesis 306 E , 15/12/2006 Lpp. 0393 - 0394



P6_TA(2006)0385 "Galileo" Eiropas Parlamenta rezolūcija par programmas "Galileo" īpašuma novērtēšanu Eiropas Parlaments, - ņemot vērā Komisijas paziņojumu Eiropas Parlamentam un Padomei par programmas "Galileo" īpašuma novērtēšanu (COM(2006)0272), un - ņemot vērā Komisijas priekšlikumu Eiropas Parlamenta un Padomes regulai par Eiropas satelītu radionavigācijas programmas izvēršanas un darbības posmu īstenošanu (COM(2004)0477), ņemot vērā tā nostāju, ko pieņēma 2005. gada 6. septembrī [1] nolūkā pieņemt minēto regulu, - ņemot vērā Padomes 2002. gada 21. maija Regulu (EK) Nr. 876/2002, ar ko izveido kopuzņēmumu "Galileo" [2], - ņemot vērā Komisijas priekšlikumu Padomes regulai, ar ko groza kopuzņēmuma "Galileo" statūtus Padomes Regulas (EK) Nr. 876/2002 pielikumā (COM(2006)0351), - ņemot vērā Padomes 2004. gada 12. jūlija Regulu (EK) Nr. 1321/2004 par Eiropas satelītu radionavigācijas programmu vadības struktūru izveidi [3], un ņemot vērā Komisijas priekšlikumu Padomes regulai, ar ko groza minēto regulu (COM(2005)0190), - ņemot vērā Reglamenta 108. panta 5. punktu un 103. panta 2. punktu, A. tā kā "Galileo" ir pirmā infrastruktūra Eiropas mērogā, ko vada Kopiena, un tāpēc izvirza jaunus izaicinājumus gan reglamentēšanas, gan finanšu jomā; tā kā tiesiskais un procesuālais pamats nav orientēts uz projektu; B. tā kā Eiropas Parlaments ir pilnībā atbalstījis "Galileo" programmu, veicot savus likumdošanas un budžeta pienākumus (piemēram, tā iepriekšminētajā 2005. gada 6. septembra nostājā), atzīstot, ka "Galileo" ir stratēģisks projekts — viens no vissvarīgākajiem Lisabonas stratēģijas pīlāriem — un ka tas piedāvā lielas iespējas MVU; C. tā kā Eiropas inženieri un projekta īstenotāji, kas strādā Eiropas Kosmosa aģentūrā un kosmosa nozarē, ir veikuši nozīmīgu darbu; atzīmējot, ka pirmais eksperimentālais satelīts GIOVE A ir jau īstenojis tā galveno misiju — tehniskā sistēma darbojas — un ka tagad šā projekta sekmīgai turpināšanai vissvarīgākais uzdevums ir nodrošināt labu pārvaldību, 1. aicina Komisiju novērtēt, kādus grozījumus tiesiskajos un procesuālajos noteikumos varētu izdarīt, lai nodrošinātu projekta nepārtrauktu virzību; norāda, ka tas nenozīmē iestāžu kompetenču un pienākumu samazināšanu, bet varētu attiekties uz tādu risinājumu piemērošanu, kuri ir radošāki un atbilstīgāki šīs programmas mērķiem; 2. atzīmē jauno aktualizēto grafiku un aicina Komisiju rīkoties saskaņā ar to un veicināt tā ievērošanu; līdz ar koncesijas līguma apstiprināšanu prasa, lai tas tiktu informēts par papildu izmaksām kavēšanās dēļ; turklāt aicina Komisiju informēt Parlamentu par jebkādām nozīmīgām turpmākām izmaiņām, kā arī to veikt savlaicīgi, nevis ar kavēšanos gadu garumā; 3. atzinīgi vērtē sasniegto progresu sarunās ar koncesionāriem; aicina attiecīgās personas Eiropas kosmosa nozarē, kuras darbojas konsorcijā, ar konstruktīviem līdzekļiem censties panākt līguma parakstīšanu, lai ar šo kopējo Eiropas projektu pēc iespējas drīz var dot ieguldījumu Lisabonas stratēģijas mērķu sasniegšanā; 4. aicina Globālās satelītu navigācijas sistēmas (GNSS) Uzraudzības iestādi sniegt pusgada progresa ziņojumus Eiropas Parlamentam, īpaši attiecībā uz progresu to uzdevumu īstenošanā no 2007. gada 1. janvāra, kas izvirzīti ierosinātajā regulā, ar ko groza Regulu (EK) Nr. 1321/2004; 5. aicina GNSS Uzraudzības iestādi piešķirt Eiropas Parlamenta izvirzīto ekspertu būt pastāvīgā novērotāja statusā saskaņā ar Regulas (EK) Nr. 1321/2004 5. panta 5. punktu; 6. atzinīgi vērtē nākamo regulu par regulētajiem publiskajiem pakalpojumiem (PRS), ar kuru varētu gūt aptuveni 30 % projekta ienākumu, kā arī Zaļo grāmatu par "Galileo" izmantošanu; aicina Komisiju pabeigt trūkstošos noteikumus, kuri nepieciešami, lai veicinātu izmantošanu dažādās jomās un lai MVU dotu pietiekami ilgu sagatavošanās laiku līdzdalībai; 7. aicina Komisiju, ņemot vērā projekta nozīmīgumu Kopienai, nodrošināt, lai pirms jebkādu līgumu noslēgšanas ar trešām valstīm iestāžu līmenī Eiropas Parlaments būtu par to informēts; 8. aicina Padomi nodrošināt, lai saistībā ar šo projektu turpmāk nenotiktu nekāda kavēšanās; 9. uzdod priekšsēdētājam nosūtīt šo rezolūciju Padomei, Komisijai un dalībvalstu valdībām un parlamentiem. [1] OV C 193 E, 17.8.2006., 61. lpp. [2] OV L 138, 28.5.2002., 1. lpp. [3] OV L 246, 20.7.2004., 1. lpp. --------------------------------------------------